**Toamna cea bogată**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Toamna cea bogată

Cel mai frumos anotimp

Toamna cea plină de roade,

A venit pentru-a ne-aduce

Voia bună-n inimi calde,

Celor ce-au ştiut să rabde

Venirea-i scumpă şi dulce.

E-anotimpul, care încheie

Cele mai dragi perioade,

De când încep ca s-apară

Vara, cu primele-i roade,

Dar care-n sfârşit decade

Făcând toamna să răsară.

Cel mai frumos anotimp

Când tot omul la hambare,

Îşi strânge munca prestată

Prin truda cea cu sudoare

Sub arşiţa grea de soare,

Este Toamna, cea bogată!

Tot la fel, creşterea-n har

În Domnul spre dezvoltare

Cere-anotimpuri, anume,

Ce ne zidesc prin răbdare

Sub dragostea-I arzătoare

Care-n veci, nu va apune.

În hambarele, cele cereşti

S-or strânge roadele toate,

Pân-s-or umple-n bucuria

Domnului, de nestemate,

Prin Jertfa sfântă-adunate

Spre-a preamări, veşnicia.

Flavius Laurian Duverna

16 septembrie 2013